Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 1 Pv 165/13/4404	Nové Zámky, 10.7.2013
EEČ : 2-33-73-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Ako otec maloletej XXXXX narodenej  XXXXX  je podľa rozsudku Okresného súdu Nové Zámky  spisovej značky 7 P 190/2012  - 15  zo dňa 04.09.2012  povinný  prispievať  na jej  výživu mesačne  30 % zo sumy životného minima na nezaopatrené neplnoleté dieťa, vždy do 15. dňa toho - ktorého mesiaca  vopred,  k rukám matky  XXXXX, bytom XXXXX   a zročné výživné   na maloletú za obdobie od 01.07.2012  do 31.08.2012   v sume 53,30 € je obvinený povinný splácať  po 3,00 € mesačne, spolu s bežným výživným až do vyrovnania, pod stratou výhody splátok, počnúc právoplatnosťou rozsudku,
         a ako otec maloletého  XXXXX, narodeného XXXXX  je podľa rozsudku Okresného súdu Nové Zámky  spisovej značky 17 P  287/2010 - 104 zo dňa 14.02.2012   povinný  prispievať na jeho výživu mesačne  30 %  zo sumy  životného minima na nezaopatrené  neplnoleté dieťa, vždy do 15.dňa toho - ktorého mesiaca vopred k rukám matky, XXXXX,  bytom XXXXX, vyživovaciu povinnosť  si neplní pravidelne mesačne, 
         čím  za obdobie od 01.10.2012  do 30.06.2013  vznikol na výživnom dlh i so zročným výživným  na dcéru XXXXX  v  sume 293,15 €, 
         a za obdobie od 01.08.2012  do 30.06.2013  vznikol na výživnom dlh na syna XXXXX v sume  293,15 €, 
          teda celkom  na výživnom dlhuje  sumu 586,30 €.

lebo zanikla trestnosť činu

Odôvodnenie:
         Poverený príslušník Obvodného oddelenia PZ Dvory nad  Žitavou  uznesením  spisovej značky    ČVS:  ORP-131/DZ-NZ-2013    zo  dňa  26.02.2013   začal    podľa § 199 odsek  1 Trestného poriadku  trestné stíhanie pre prečin zanedbania povinnej výživy podľa § 207 odsek  1  Trestného zákona a uznesením    ČVS: ORP-131/DZ-NZ-2013  zo dňa 22.05.2013  podľa § 206  odsek 1 Trestného poriadku stíha XXXXX   ako obvineného  z uvedeného prečinu.

       V priebehu vyšetrovania obvinený dlhujúcu sumu na výživnom uhradil v plnej výške, keď dňa 14.06.2013  matke detí,  XXXXX, odovzdal  v Advokátskej kancelárii XXXXX vo Dvoroch nad Žitavou,  v hotovosti sumu  600,00 €.  Tomuto tvrdeniu nasvedčuje i písomne vyhotovená dohoda medzi  obvineným a matkou detí na č. l. 42 vyšetrovacieho spisu.

       Teda obvinený využil ustanovenie o účinnej ľútosti v zmysle § 86 odsek 1 písmeno a/ Trestného zákona  a vyživovaciu povinnosť voči svojim maloletým deťom    dodatočne splnil  skôr, než sa súd odobral na záverečnú poradu,  prečin nemal trvalo nepriaznivé následky a trestnosť zanedbania povinnej výživy zanikla.

       Preto bolo potrebné rozhodnúť tak, ako je to uvedené vo výrokovej časti  uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Serenčéšová
prokurátorka